hotchpotch/miracl-hf-unified huggingface dataset:
พระเจ้ารามีโรที่ 1 แห่งอารากอน
รามีโรที่ 1 () สิ้นพระชนม์ 8 มีนาคม ค.ศ. 1063 หรือ 8 พฤษภาคม ค.ศ. 1069 ครองราชย์เป็นปฐมกษัตริย์แห่งอารากอนตั้งแต่ปี ค.ศ. 1035 พระองค์เป็นบุตรชายนอกสมรสของพระเจ้าซันโชที่ 3 แห่งนาวาร์ ในช่วงที่พระบิดายังมีชีวิตอยู่ พระองค์บริหารปกครองอารากอนและได้รับแต่งตั้งเป็นกษัตริย์ตามพินัยกรรมของพระบิดา ในปี ค.ศ. 1045 พระองค์ผนวกดินแดนที่เป็นของกอนซาโล พระอนุชา หลังกอนซาโลสิ้นพระชนม์ ต่อมาพระเจ้ารามีโรพิชิตดินแดนส่วนหนึ่งมาจากชาวมัวร์และทำให้กษัตริย์ชาวมัวร์ของเฮวสกา, ซาราโกซา และเลริดายอมจ่ายบรรณาการให้พระองค์
รามีโรเป็นบุตรชายนกสมรสของพระเจ้าซันโชที่ 3 แห่งปัมโปลนา (นาวาร์) กับซันชาแห่งอัยบาร์ ซึ่งเป็นภรรยาลับของกษัตริย์ ในช่วงรัชสมัยของพระบิดา พระองค์ได้เป็นสักขีพยานในกฎบัตรในปี ค.ศ. 1011 และได้รับพระราชทานที่ดินมากมายในเคานตีอารากอน และในการแบ่งราชอาณาจักรหลังการสิ้นพระชนม์ของพระเจ้าซันโชที่ 3 ในปี ค.ศ. 1035 รามีโรได้เคานตีอารากอนโดยมีตำแหน่งเป็นเจ้าเมือง ซึ่งเป็นส่วนย่อยในนาวาร์และประเทศของชาวบาสก์ที่ตกเป็นของการ์เซีย พระเชษฐาคนโตต่างมารดา เคานตีกัสตียาตกอยู่ในการครอบครองของเฟร์นันโด ขณะที่ซาบราร์เบและริบาโกร์ซาตกเป็นของกอนซาโล รามีโรได้ครองอารากอนภายใต้การปกครองของการ์เซีย
รามีโรหาทางขยายอาณาเขตด้วยการยึดดินแดนมาจากชาวมัวร์และการ์เซีย พระเชษฐาผู้เป็นกษัตริย์แห่งนาวาร์ หลังพระบิดาสิ้นพระชนม์ได้ไม่นาน พระองค์สนับสนุนเอมีร์แห่งตูเดลาให้รุกรานนาวาร์ แม้จะพ่ายแพ้ที่สมรภูมิตาฟายา แต่พระองค์ก็ได้ดินแดนมาเพิ่ม หนึ่งในนั้นคือซังเกวซา และสถาปนาตนเป็นรัฐกึ่งอิสระ ในปี ค.ศ. 1043 ทรงได้รับการอนุมัติจากพระเจ้าการ์เซียให้ผนวกซาบราร์เบและริบาโกร์ซาซึ่งก่อนหน้านั้นเป็นของกอนซาโล พระอนุชาที่เป็นพระโอรสตามกฎหมายคนสุดท้องของพระบิดา การรวมตัวกันครั้งนี้ถือกำเนิดรัฐอิสระเทียมอารากอนที่มีเมืองหลวงอยู่ที่ฆากา ซึ่งต่อมาจะเติบโตเป็นราชอาณาจักรอารากอน
ก่อนอภิเษกสมรส พระเจ้ารามีโรมีภรรยาลับชื่อว่าอามูญญา ทั้งคู่มีบุตรชายด้วยกันหนึ่งคน คือ ซันโช รามีเรซ ที่ได้รับความไว้วางใจให้บริหารปกครองเคานตีริบาโกร์ซา
พระเจ้ารามีโรสิ้นพระชนม์ในสมรภูมิเกราส์ในปี ค.ศ. 1063 ด้วยพระชนมายุ 55 – 56 พรรษา ขณะกำลังพยายามยึดเมือง ร่างของพระองค์ถูกฝังที่อารามซันฆวนเดลาเปญญาในซันตากรูซเดลาเซโรส
พระมเหสีคนแรกของพระเจ้ารามีโร คือ จิสแบร์กา บุตรสาวของแบร์นาด์แห่งบิกอร์เร อภิเษกสมรสเมื่อวันที่ 22 สิงหาคม ค.ศ. 1036 หลังแต่งงานกับพระองค์ จิสแบร์กาเปลี่ยนชื่อเป็นเอร์เมซินดา ทั้งคู่มีพระโอรสธิดาด้วยกันห้าคน คือพระมเหสีคนที่สองของพระเจ้ารามีโร คือ แอนเญ็ส (อิเนส) ซึ่งอาจะเป็นบุตรสาวของดยุคแห่งอากีแตน เท่าที่รู้ทั้งคู่ไม่มีพระโอรสธิดาด้วยกัน
ก่อนอภิเษกสมรส พระองค์มีบุตรชายนอกสมรสหนึ่งคนกับอามูญญาซึ่งเป็นภรรยาลับ คือ
พระเจ้าจอหน์แห่งโปแลนด์ (แก้ความกำกวม)
พระเจ้าจอหน์แห่งโปแลนด์ อาจหมายถึง
ภูมิศาสตร์สุขภาพ
ภูมิศาสตร์สุขภาพ () คือการประยุกต์ใช้สารสนเทศ มุมมอง และวิธีการทางภูมิศาสตร์ในการศึกษาเกี่ยวกับสุขภาพ โรค และการดูแลสุขภาพ
การศึกษาภูมิศาสตร์สุขภาพได้รับอิทธิพลจากการเปลี่ยนแปลงในภูมิศาสตร์การแพทย์ซึ่งเป็นสาขาของภูมิศาสตร์สังคม เนื่องจากการเปลี่ยนแปลงของแบบจำลองทางสังคมในการดูแลสุขภาพมากกว่าแบบจำลองทางการแพทย์ ทำให้เกิดนิยามใหม่ของสุขภาพและการดูแลสุขภาพแยกจากการป้องกันและรักษาความเจ็บป่วยอันเป็นส่วนหนึ่งของความเป็นอยู่โดยทั่วไป ภายใต้แบบจำลองนี้การเจ็บป่วยก่อนหน้านี้บางส่วน (เช่น การเสียสุขภาพจิต) ได้รับการยอมรับว่าเป็นเพียงภาวะผิดปกติทางพฤติกรรมเท่านั้น และการแพทย์ประเภทอื่น ๆ (เช่น การแพทย์ทางเลือกหรือการแพทย์แผนโบราณ) ได้รับการศึกษาโดยนักวิจัยทางการแพทย์ ในบางครั้งเป็นการสงเคราะห์โดยนักภูมิศาสตร์สุขภาพซึ่งไม่เคยได้รับการศึกษาทางการแพทย์ การเปลี่ยนแปลงนิยามของการดูแลนี้ทำให้ไม่ต้องมีการจำกัดทางพื้นที่อีกต่อไป เช่น โรงพยาบาลหรือสำนักงานแพทย์ นอกจากนี้แบบจำลองทางสังคมให้ความสำคัญกับการเข้าถึงอย่างใกล้ชิดในการดำเนินการโดยไม่ใช้พื้นที่ทางการแพทย์และการดูแลสุขภาพแบบดั้งเดิมเช่นเดียวกับปัจเจกบุคคลที่เป็นผู้บริโภคด้านสุขภาพ
การเข้าถึงระเบียบวิธีการทางเลือกนี้จึงเป็นภูมิศาสตร์การแพทย์ที่ขยายขอบเขตรวมกับแนวคิดปรัชญาอื่น ๆ เช่น เศรษฐศาสตร์การเมืองแบบมากซ์ โครงสร้างนิยม ปฏิสัมพันธ์นิยมเชิงสังคม มนุษยนิยม คตินิยมสิทธิสตรี และทฤษฎีเพศวิภาษ
สโมสรฟุตบอลรังสิต ยูไนเต็ด
สโมสรฟุตบอลรังสิต ยูไนเต็ด เป็นสโมสรฟุตบอลในประเทศไทย ก่อตั้งสโมสรในปี พ.ศ. 2558 ซึ่งอดีตสโมสรเคยใช้ชื่อว่า สโมสรฟุตบอล บียู เดฟโฟ และ สโมสรฟุตบอลเดฟโฟ ตามลำดับ ปัจจุบันลงแข่งขันในระดับไทยลีก 4 และใช้สนามกีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา เป็นสนามเหย้า
สโมสรก่อตั้งขึ้นในปี พ.ศ. 2558 ในชื่อ สโมสรฟุตบอลบียู เดฟโฟ โดยเป็นทีมฟุตบอลที่เกิดจากการร่วมมือกันระหว่าง มหาวิทยาลัยกรุงเทพ และ บริษัท เดฟโฟ สปอร์ต (ประเทศไทย) จำกัด ผู้ผลิตเสื้อผ้ากีฬาชั้นนำ โดยมีนายพีระพันธ์ เครือคงคา เป็นประธานสโมสร และใช้ผู้เล่นจากมหาวิทยาลัยกรุงเทพเป็นหลัก โดยเริ่มส่งทีมลงแข่งขันครั้งแรกใน ลีกภูมิภาค ดิวิชั่น 2 ฤดูกาล 2558 กลุ่มกรุงเทพมหานครและภาคกลาง
สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ใน ลีกภูมิภาค ดิวิชั่น 2 กลุ่มกรุงเทพมหานครและภาคกลาง โดยบุกไปเสมอ สโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ พ.ศ. 2558 ในนัดที่บุกไปชนะ ทหารบก เอฟซี ถึง สนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพมหานครและภาคกลาง
ปัจจุบันสโมสรใช้สนามกีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา ตำบลรังสิต อำเภอธัญบุรี จังหวัดปทุมธานี เป็นสนามเหย้า โดยเป็นสนามกีฬาที่มีมาตรฐานอยู่ในการกำกับดูแลของกรมพลศึกษา
"ข้อมูล ณ วันที่ 31 ธันวาคม พ.ศ. 2561"
"ข้อมูล ณ วันที่ 31 ธันวาคม พ.ศ. 2561"
"ตั้งแต่ปี พ.ศ. 2558 ถึงปัจจุบัน"
"ข้อมูล ณ วันที่ 31 ธันวาคม 2561"
รายนามผู้ผลิตชุดแข่ง และผู้สนับสนุนหลัก ฤดูกาล 2558 ถึงปัจจุบัน
คำสั่งว่าด้วยลิขสิทธิ์ในตลาดเดียวดิจิทัล
คำสั่งว่าด้วยลิขสิทธิ์ในตลาดเดียวดิจิทัล () 2016/0280(COD) หรือเรียก คำสั่งลิขสิทธิ์อียู เป็นคำสั่งสหภาพยุโรป (อียู) ที่มีการเสนอโดยเจตนาเพื่อรับประกัน "ตลาดที่มีการทำหน้าที่อย่างดีสำหรับการแสวงหาประโยชน์ของงานและเนื้อหาสาระอื่น... โดยคำนึงถึงการใช้โดยเฉพาะดิจิทัลและเนื้อหาที่ได้รับการคุ้มครองข้ามพรมแดน" คำสั่งฯ ขยายกฎหมายลิขสิทธิ์ของสหภาพยุโรปที่มีอยู่เดิม และเป็นส่วนประกอบของโครงการตลาดเดียวดิจิทัลของอียู คณะกรรมาธิการรัฐสภายุโรปว่าด้วยกิจการกฎหมายริเริ่มคำสั่งฯ เมื่อวันที่ 20 มิถุนายน 2561 รัฐสภายุโรปอนุมัติคำสั่งฯ เมื่อวันที่ 12 กันยายน 2561 และปัจจุบันกำลังผ่านการอภิปรายไตรภาคี (Trilogue) อย่างเป็นทางการซึ่งคาดว่าจะยุติในเดือนมกราคม 2562 หากได้รับการประมวล ประเทศสมาชิกอียูจะต้องตรากฎหมายเพื่อรองรับคำสั่งนี้
ที่ประชุมยุโรปอธิบายเป้าหมายหลักของที่ประชุมฯ ว่าเป็นไปเพื่อคุ้มครองสิ่งพิมพ์เผยแพร่สื่อ ลด "ช่องว่างมูลค่า" ระหว่างกำไรที่แพลตฟอร์มอินเทอร์เน็ตและผู้ผลิตเนื้อหาได้ ส่งเสริม "ความร่วมมือ" ระหว่างสองกลุ่มดังกล่าว และสร้างข้อยกเว้นด้านลิขสิทธิ์สำหรับการทำเหมืองข้อความและข้อมูล ข้อเสนอจำเพาะของคำสั่งฯ รวมถึงการให้ลิขสิทธิ์โดยตรงแก่ผู้พิมพ์เผยแพร่สื่อในการใช้สิ่งพิมพ์เผยแพร่ของตนโดยแพลตฟอร์มอินเทอร์เน็ตอย่างผู้เผยแพร่ข่าวออนไลน์ (ข้อ 11) และกำหนดให้เว็บไซต์ซึ่งให้มีเนื้อหาที่ผู้ใช้โพสต์เป็นหลักออกมาตรการ "ยังผลและได้สัดส่วน" เพื่อป้องกันการโพสต์ที่ไม่ได้รับอนุญาตซึ่งเนื้อหามีลิขสิทธิ์หรือต้องรับผิดสำหรับการกระทำของผู้ใช้ (ข้อ 13)
ข้อ 11 และ 13 ดึงดูดการวิจารณ์อย่างกว้างขวางทั้งจากในทวีปยุโรปและอเมริกา ข้อ 11 ถูกวิจารณ์ว่าเป็น "ภาษีลิงก์" ซึ่งกำหนดให้เว็บไซต์ "ได้ใบอนุญาตก่อนลิงก์ไปยังนิยายข่าว" และข้อ 13 เป็น "การห้ามมีม" บนพื้นฐานที่ว่าเทคโนโลยีการจับคู่เนื้อหาที่ใช้เพื่อให้บรรลุข้อกำหนดของคำสั่งฯ ไม่สามารถระบุวิธีโดยชอบอย่างวรรณกรรมล้อ (parody) ได้ ผู้สนับสนุนคำสั่งฯ ซึ่งส่วนใหญ่เป็นกลุ่มสื่อและผู้พิมพ์เผยแพร่ ปฏฺเสธการให้เหตุผลเหล่านี้และอ้างว่าการเผยแพร่สารสนเทศเท็จและการรณรงค์ทำหญ้าเทียม (astroturfing) ที่แพลตฟอร์มอินเทอร์เน็ตขนาดใหญ่อย่างกูเกิลดำเนินการอยู่ ในเดือนพฤศจิกายน 2561 ข้างกูเกิลเริ่มการรณรงค์อย่างเปิดเผยต่อต้านข้อเสนอนี้ โดยขู่ปิดยูทูปในอียูหากไม่ได้รับการประนีประนอม
มายทีน
MYTEEN (ภาษาเกาหลี:마이틴) ย่อมาจาก Make Your Teenager เป็นกลุ่มบอยแบนด์ประเทศเกาหลีใต้ที่ก่อตั้งโดยบริษัท The Music Works ในปี 2016 และเปิดตัวครั้งแรกในปี 2017 ด้วยรายการเรียลลิตี้ MYTEEN GO! กลุ่มประกอบด้วยสมาชิก 7 คน ได้แก่ แทบิน ชอนจิน อึนซู ชีฮอน จุนซอบ ยูบิน ฮันซึล
ยูบินเข้าแข่งขันในรายการประกวดร้องเพลง Superstar K6 ในปี 2014 จบรายการด้วยอันดับ TOP4 ต่อมาเขาได้เซ็นสัญญากับ The Music Works และเปิดตัวในฐานะศิลปินเดี่ยวพร้อมปล่อยซิงเกิ้ล "To To Bone It You" กับ มินฮยอก BTOB ในวันที่ 30 พฤษภาคม 2016 หลังจากนั้น 1 เดือน ยูบิน เข้าร่วมกลุ่มกับสมาชิกอีก 6 คนในปี 2017 เปิดตัวด้วยชื่อ MYTEEN โดยนำคำว่า "MY" และ "TEENAGER" มาประกอบกัน สมาชิกที่เหลืออีก 6 คนคือ แทบิน, ชอนจิน, อึนซู, ชีฮอน, จุนซอบ, ฮันซึล
ในเดือนมกราคม 2017 พวกเขาจัด fanmeeting ที่ฮ่องกงและมีรายการเรียลลิตี้ครั้งแรกของพวกเขาTrainee Escape - Myteen Go! (ภาษาเกาหลี: 연습생탈출프로젝트-마이틴GO!) ออกอากาศทางช่อง MBC Music
เดบิต์ครั้งแรกในวันที่ 26 กรกฎาคม ด้วยอัลบั้มแรก มีชื่อว่า MYTEEN GO! เพลง title ของพวกเขาคือ "Amazing" จัดแสดงที่ Ilchi Art Hall ในวันเดียวกันกับที่ปล่อยอัลบั้ม
ในเดือนตุลาคม 2017 สมาชิก4 คน (ชอนจิน, อึนซู, ชีฮอน และ จุนซอบ) เข้าร่วมรายการ MIXNINE ซึ่งมีสมาชิกเพียงสามคนเท่านั้น (ชอนจิน, ชีฮอน และ จุนซอบ) ผ่านการคัดเลือกและเข้าสู่ Top 170. ชอนจิน และ จุนซอบ ตกรอบในตอนที่ 7 และ 10 ตามลำดับในขณะที่ จีฮอน ผ่านเข้ารอบสุดท้าย แต่ไม่ได้เดบิวต์กับทางรายการ
MYTEEN ปล่อยอัลบั้ม FUZZLEในวันที่ 10 กรกฎาคม 2018 โดยมีทั้งหมด7เพลง รวมถึง title "She Bad" พวกเขายังจัดแสดงคัมแบ็กที่ Ilchi Art Hall ในวันเดียวกันกับที่ปล่อยอัลบั้ม
MYTEEN เดบิวต์ที่ญี่ปุ่นด้วยซิงเกิลอัลบั้มแรกของพวกเขาในญี่ปุ่น 'SHE BAD (เวอร์ชันญี่ปุ่น)' ในวันที่ 24 ตุลาคม 2018
แขวงศิริราช
แขวงศิริราช เป็นแขวงหนึ่งใน 180 แขวงของกรุงเทพมหานคร โดยเป็น 1 ใน 5 แขวงในเขตบางกอกน้อย จัดเป็นแขวงที่มีพื้นที่น้อยที่สุด คือ 1.258 ตร.กม. และมีจำนวนประชากร 17,022 คน (ธันวาคม พ.ศ. 2560) มีเนื้อที่ตั้งแต่บริเวณรอบ ๆ โรงพยาบาลศิริราชครอบคลุมไปจนถึงฝั่งซ้ายของถนนวังหลังตั้งแต่บริเวณคลองบ้านขมิ้น และสองฝั่งถนนอรุณอมรินทร์ไปจนถึงสะพานอรุณอมรินทร์ที่ข้ามคลองบางกอกน้อย ซึ่งเป็นเขตติดติดกับแขวงอรุณอมรินทร์ ในเขตบางกอกน้อย และอีกฝั่งของถนนผ่านแยกบ้านขมิ้นไปสิ้นสุดที่เชิงสะพานข้ามคลองมอญอันเป็นเขตติดต่อกับแขวงวัดอรุณ เขตบางกอกใหญ่
ฟาร์มโทมิตะ
ฟาร์มโทมิตะ () เป็นฟาร์มในเมืองนากะฟูราโนะ จังหวัดฮกไกโด ประเทศญี่ปุ่น ตั้งอยู่ทางตะวันออกเฉียงเหนือของนครซัปโปโระไปราว 120 กิโลเมตร ใช้เวลาเดินทางโดยรถยนต์ราว 2 ชั่วโมง ฟาร์มเปิดให้เข้าชมระหว่างเดือนเมษายนถึงเดือนพฤศจิกายน ช่วงเหมาะสมไปเยือนที่สุดคือเดือนกรกฎาคม การเข้าชมฟาร์มไม่มีค่าใช้จ่าย
ฟาร์มโทมิตะก่อตั้งขึ้นในปีค.ศ. 1903 โดยนายโทกูมะ โทมิตะ เกษตรกรจากจังหวัดฟูกูอิ ก่อนที่ในปี 1958 จะได้เริ่มมีการปลูกต้นลาเวนเดอร์เพื่อใช้ทำน้ำมันหอมระเหย พื้นที่แปลงลาเวนเดอร์เคยกว้างที่สุดถึง 1,400 ไร่ในปี 1970 ก่อนที่จะลดขนาดลงมา ต่อมาในปี 1976 ทุ่งลาเวนเดอร์ของฟาร์มโทมิตะถูกนำไปใช้เป็นภาพบนปฏิทินของกลุ่มบริษัทรถไฟญี่ปุ่น (JR) ทำให้เกิดกระแสนักท่องเที่ยวหลั่งไหลมาเยี่ยมชมจากทั่วญี่ปุ่น ตั้งแต่นั้นมาก็เริ่มมีการพัฒนาฟาร์มเป็นแหล่งท่องเที่ยว มีการปลูกดอกไม้ สร้างเรือนกระจก สร้างพิพิธภัณฑ์ตามมา
ในปัจจุบัน ฟาร์มโทมิตะสามารถดึงดูดนักท่องเที่ยวได้กว่าหนึ่งล้านคนต่อปี และกลายเป็นหนึ่งในจุดหมายปลายทางของการท่องเที่ยวในจังหวัดฮกไกโด
ราชอาณาจักรอัสตูเรียส
ราชอาณาจักรอัสตูเรียส ()เป็นราชอาณาจักรในคาบสมุทรไอบีเรียที่ก่อตั้งขึ้นในปี ค.ศ. 718 โดยเปลาโย ผู้นำชาวอัสตูเรียส และเป็นกลุ่มทางการเมืองกลุ่มแรกของชาวคริสต์ที่สถาปนาขึ้นหลังชาวอุมัยยะฮ์พิชิตอีสปาเนียของชาววิซิกอธในปี ค.ศ. 718 หรือ 722 เปลาโยได้ปราบกองทัพอุมัยยะฮ์ที่สมรภูมิโกบาดองกาซึ่งถูกมองว่าเป็นจุดเริ่มต้นของเรกองกีสตา ราชอาณาจักรอัสตูเรียสได้เปลี่ยนเป็นราชอาณาจักรเลออนในปี ค.ศ. 924 เมื่อพระเจ้าฟรูเอลาที่ 2 แห่งอัสตูเรียสขึ้นเป็นกษัตริย์โดยมีพระราชสำนักอยู่ในเลออน
อัสตูเรียสเป็นราชอาณาจักรคริสเตียนอิสระในช่วงปี ค.ศ. 718 ถึง ค.ศ. 910 ที่ก่อตั้งขึ้นมาโดยขุนนางและเจ้าหน้าที่ชาววิซิกอธที่ถูกขับไล่ออกจากถิ่นที่อยู่เดิมโดยการรุกรานสเปนของชาวมุสลิม ชาววิซิกอธเลือกเปลาโยเป็นกษัตริย์และสร้างเมืองหลวงขึ้นมาที่กันกัสเดโอนีส ราชอาณาจักรขยายพรมแดนออกไปทางฝั่งตะวันตกเฉียงใต้จนถึงกาลิเซียและทางตะวันออกจนถึงกันตาเบรียก่อนยุติลงในคริสต์ศตวรรษที่ 8 การย้ายเมืองหลวงเกิดขึ้นครั้งแรกในปี ค.ศ. 780 โดยย้ายไปอยู่ที่ปาเวีย และย้ายไปอยู่ที่โอบีเอโด เมืองใหม่ซึ่งเป็นพื้นที่ทางยุทธศาสตร์ ในคริสต์ศตวรรษที่ 19 ในช่วงรัชสมัยของพระเจ้าอัลฟอนโซที่ 3 (ค.ศ. 866 – 910) พรมแดนของอัสตูเรียสขยายไปทางใต้จนถึงแม่น้ำดูเอโรซึ่งทอดยาวตั้งแต่มหาสมุทรแอตแลนติกจนถึงออสมา
ในคริสต์ศตวรรษที่ 10 ราชอาณาจักรมีขนาดใหญ่เกินกว่าที่จะควบคุมจากโอบีเอโด เมืองหลวงที่ตั้งอยู่บนภูเขา ในปี ค.ศ. 910 พระเจ้าการ์เซียที่ 1 จึงได้ตั้งเลออนที่อยู่ทางตอนใต้เป็นเมืองหลวง ผู้สืบทอดตำแหน่งต่อจากการ์เซียขนานนามตนเองว่า "กษัตริย์แห่งเลออนและอัสตูเรียส" สุดท้ายก็เหลือแค่ "กษัตริย์แห่งเลออน"
มนตร์กาลบันดาลรัก
มนตร์กาลบันดาลรัก 
ละครโทรทัศน์แนว โรแมนติก,คอมเมดี้ บทประพันธ์ ชมบุหลัน บทโทรทัศน์ ภาวิต ผลิตโดย บริษัท ดีด้า วิดีโอ โปรดักชั่น จำกัด กำกับการแสดงโดย ณพธันกรณ์ รัตนระวีโชติ์ นำแสดงโดย เมลดา สุศรี,มิกค์ ทองระย้า,ศรัณย่า ชุณหศาสตร์,ชวินทร์วุฒิ ก้องธรนินทร์ และร่วมด้วยนักแสดงสมทบอีกมากมาย ออกอากาศสถานี ช่อง 7 เอชดี
น้ำหนึ่ง คอลัมนิสต์สาวสวยของนิตยสาร SEASON ส่องกระจกแต่งตัวอีกครั้งก่อนออกจากบ้าน วันนี้เธอได้รับมอบหมายงานสำคัญจาก สวรส บรรณาธิการของ SEASON ให้ไปสัมภาษณ์ กาลรุจิ เตชพิพัฒน์ อดีตไฮโซสาวที่มีชื่อเสียงมาก ที่ชีวิตต้องพลิกผันเมื่อเธอถูกรถชนจนต้องเป็นคนพิการ อีกทั้งต้องเผชิญปัญหาชีวิตมากมายจนชีวิตเหมือนดิ่งลงเหว แต่เธอต่อสู้จนปัจจุบันเธอกลายเป็นนักธุรกิจที่ประสบความสำเร็จและมีชื่อเสียงมาก
บทสัมภาษณ์นี้จะตีพิมพ์ในคอลัมน์ดล ซึ่งมีแนวคิดในการนำประสบการณ์ของบุคคลต่างๆ ที่เคยล้ม หรือประสบปัญหาชีวิตมากมายแล้วต่อสู้จนประสบความสำเร็จมีชื่อเสียง เพื่อเป็นแรงบันดาลใจให้กับผู้อ่านที่ประสบปัญหาได้ลุกขึ้นมาต่อสู้บ้าง คอลัมน์ดลนี้ เป็นที่ยอมรับของผู้อ่านในวงกว้าง เรียกได้ว่าเป็นจุดขายและจุดแข็งอย่างหนึ่งของนิตยสาร SEASON สวรสจึงกำกับดูแลอย่างเข้มงวด ซึ่งไม่ใช่ใครก็ได้จะรับหน้าที่สัมภาษณ์ แล้วได้เขียนบทความนี้ สวรสจะเลือกคนที่มีความสามารถจริงๆ เท่านั้น ทีสำคัญคือ หลังจากกาลรุจิประสบอุบัติเหตุเธอเก็บตัวเงียบ ไม่ค่อยออกงานสังคมเหมือนเมื่อก่อน ไม่ยอมให้สัมภาษณ์กับสื่อใดทั้งสิ้น นอกจากครั้งนี้กับ SEASON ดังนั้น น้ำหนึ่งจึงภูมิใจมาก เธอจะพลาดไม่ได้ เพราะเป็นโอกาสเดียวก่อนที่กาลรุจิ จะเดินทางไปต่างประเทศในวันนี้ ยิ่งไปกว่านั้น เธอหวังว่าผลงานครั้งนี้จะช่วยให้เธอได้เลื่อนตำแหน่ง
ทว่าทุกอย่างไม่เป็นอย่างที่ต้องการ เริ่มตั้งแต่รถยางแบน จนต้องไปยืมรถ ทรรศิกา ซึ่งเป็นมารดา แถมยังประสบอุบัติเหตุจนไม่สามารถไปสัมภาษณ์กาลรุจิได้ทันเวลา จนต้องให้ ยดา เพื่อนรุ่นน้องไปแทน วันรุ่งขึ้นสวรสซึ่งเป็นบรรณาธิการของ SEASON เรียกน้ำหนึ่งเข้าไปตำหนิอย่างรุนแรงที่ตัดสินใจให้ยดาไปสัมภาษณ์กาลรุจิโดนพลการ ถึงจะได้งานมา แต่การที่น้ำหนึ่งตัดสินใจเองโดยไม่รายงานให้เธอทราบ ถือเป็นการผิดมารยาทอย่างมาก สวรสคาดโทษน้ำหนึ่งว่า ถ้ายดาเขียนรายงานการสัมภาษณ์ออกมาไม่ดีน้ำหนึ่งต้องรับผิดชอบ และควรจะรู้ตัวว่าต้องทำอย่างไร…
ซันชาแห่งเลออน
ซันชาแห่งเลออน () เสด็จพระราชสมภพ ค.ศ. 1018 สิ้นพระชนม์ 8 พฤศจิกายน ค.ศ. 1067 เป็นพระราชินีแห่งเลออน
ซันชาเป็นพระธิดาของพระเจ้าอัลฟอนโซที่ 5 แห่งเลออนกับพระมเหสีคนแรก เอลบีรา เมเนนเดซ พระองค์กลายเป็นพระอธิการิณีฝ่ายฆราวาสของอารามซันเปลาโย
ในปี ค.ศ. 1029 ได้มีการจัดเตรียมการแต่งงานทางการเมืองให้กับซันชากับเคานต์การ์เซีย ซันเชซแห่งกัสติยา ทว่าระหว่างเดินทางมาเลออนเพื่อแต่งงาน การ์เซียถูกกลุ่มข้าราชบริวารที่ไม่พอใจลอบสังหาร ในปี ค.ศ. 1032 ซันชาอภิเษกสมรสกับพระเจ้าเฟร์นันโดที่ 1 แห่งกัสติยา พระภาติยะและผู้สืบทอดของการ์เซียที่มีพระชนมายุ 11 พรรษา
ในปี ค.ศ. 1037 พระเจ้าเฟร์นันโดได้สังหารพระเจ้าเบร์มุนโดที่ 3 แห่งเลออน พระเชษฐาของซันชา ที่สมรภูมิตามาโรนแล้วปราบดาภิเษกเป็นกษัตริย์แห่งเลออน ซันชากลายเป็นพระราชินี หลังการสิ้นพระชนม์ของพระเจ้าเฟร์นันโดในปี ค.ศ. 1065 ราชอาณาจักรของพระองค์ถูกแบ่งให้กับพระโอรส ว่ากันว่าซันชาพยายามสร้างความปรองดองให้กับเหล่าพระโอรสแต่ไม่ได้ผล
พระองค์เป็นชาวคาทอลิกผู้อุทิศตนให้กับศาสนา พระองค์กับพระสวามีมีคำสั่งให้ทำกางเขนตรึงพระเยซูที่มีชื่อของทั้งสองพระองค์ เพื่อมอบเป็นของขวัญให้แก่มหาวิหารซันอิซิโดโด
ซันชาที่พระโอรสธิดาห้าคน คือพระองค์สิ้นพระชนม์ในนครเลออนเมื่อวันที่ 8 พฤศจิกายน ค.ศ. 1067 ร่างของพระองค์ถูกฝังในวิหารบรรพบุรุษของมหาวิหารซันอิซิโดโร เคียงข้างพระบิดามารดา, พระเชษฐอนุชา, พระสวามี และพระโอรสธิดา คือ เอลบีรา, อูร์รากา และพระเจ้าการ์เซีย
ณิชาภัทร สุภาพ
ณิชาภัทร สุภาพ (ชื่อเล่น ป่าน) เป็นบรรณาธิการอิสระนิตยสารโว้ค ประเทศไทย ที่ปรึกษาทางด้านภาพลักษณ์ให้กับแบรนด์แฟชั่น ดารานักแสดงและบุคคลที่มีชื่อเสียงทั่วโลก นอกจากนี้เธอยังได้รับการแต่งตั้งจากนิตยสารโว้ค อเมริกาให้เป็นทูตสันถวไมตรีของโปรแกรมโว้ค100 ซึ่งก่อตั้งโดยอเมริกันโว้ค เธอเป็นที่รู้จักจากการที่เป็นคนไทยคนแรกที่ได้รับเชิญให้ร่วมงานเมตกาล่าที่มหานครนิวยอร์ก
การศึกษา
ป่านจบชั้นมัธยมศึกษาจากโรงเรียนเตรียมอุดมศีกษารุ่นที่ 64 สายภาษาเยอรมัน ก่อนที่จะเข้าศึกษาที่คณะอักษรศาสตร์ จุฬาลงกรณ์มหาวิทยาลัย เอกภาษาอังกฤษ โทการละคร หลังจากนั้น เธอเข้าศึกษาต่อในระดับปริญญาโทที่ Baruch College สาขา Corporate Communication และจบการศึกษาในปี 2010 หลังจากนั้นเธอได้เข้าศึกษาต่อระดับปริญญาโทด้านบริหารธุรกิจที่ Columbia University แต่มิได้จบการศึกษา
การทำงาน
เธอเป็นที่ปรึกษาด้านภาพลักษณ์ให้กับสินค้าแฟชั่น ห้างสรรพสินค้าเซ็นทรัล โรงแรมทั้งในไทยและต่างประเทศ และบุคคลที่มีชื่อเสียง ดาราไทยที่เธอเคยร่วมงานต่างประเทศด้วยนั้นคือ ปู ไปรยา ลิเดีย ศรัณย์รัตน์ เจนี่ เทียนโพธิ์สุวรรณ นอกจากนีเธอยังมีเพื่อนดาราฮอลลี่วู้ดอีกหลายคนตั้งแต่ ลินซีย์ โลฮาน ปารีส ฮิลตั้น และลีโอนาโด้ ดิ คาปริโอ้อีด้วย
สนามกีฬาอาลมักตูม
สนามกีฬาอาลมักตูม () เป็นสนามกีฬาอเนกประสงค์ตั้งอยู่ในเมืองดูไบ สหรัฐอาหรับเอมิเรตส์ โดยเป็นสนามเหย้าของสโมสรกีฬาอัล นาเซอร์ ดูไบ สโมสรฟุตบอลที่แข่งขันอยู่ใน ยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
กระโดดน้ำเวิลด์ซีรีส์
กระโดดน้ำเวิลด์ซีรีส์ () เป็นการแข่งขันกีฬากระโดดน้ำระหว่างประเทศ อยู่ภายใต้การดูแลของสหพันธ์ว่ายน้ำระหว่างประเทศ จัดขึ้นครั้งแรกในปี ค.ศ. 2007 ในแต่ละปีจะมีการแข่งขันทั้งหมด 4 สนามและผู้ที่มีคะแนนสูงสุดในแต่ละสนามจะเป็นผู้ชนะในการแข่งขัน
การแข่งขันนี้จัดขึ้นเฉพาะนักกีฬาชั้นนำระดับโลกจากการแข่งขันกีฬาโอลิมปิก, กีฬาทางน้ำชิงแชมป์โลก และกีฬากระโดดน้ำเวิลด์คัพ รวมไปถึงนักกีฬาไวล์ดการ์ดจากต่างประเทศที่จะมีสิทธิ์เข้าร่วมในการแข่งขันนี้ได้เท่านั้น
เจ้าชายเฮนรีแห่งเนเธอร์แลนด์ (ค.ศ. 1820–1879)
เจ้าชายเฮนรีแห่งเนเธอร์แลนด์ () ประสูติเมื่อวันที่ 13 มิถุนายน 2363 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย สมเด็จพระราชินีแห่งเนเธอร์แลนด์ ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ ในปี 2393 พระองค์ทรงำรงตำแหน่งเป็นข้าหลวงในประเทศลักเซมเบิร์ก ซึ่งเป็นตำแหน่งที่พระองค์ทรงดำรงตลอดพระชนม์ชีพ พระองค์มีส่วนสำคัญในการเปลี่ยนแปลง รัฐธรรมนูญ ของ ลักเซมเบิร์ก 
พระองค์ทรงเสกสมรสครั้งแรกกับ เจ้าหญิงอมาเลียแห่งซัคเซิน-ไวมาร์-ไอเซนัค เมื่อวันที่ 9 พฤษภาคม 2396 พระชายารับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ และต่อมาทรงเสกสมรสอีกครั้งกับ เจ้าหญิงมารีแห่งปรัสเซีย (ค.ศ. 1855-1888) เมื่อวันที่ 24 สิงหาคม 2421 จากการเสกสมรสทั้ง 2 ครั้งนั้น พระองค์ไม่มีพระบุตร เจ้าชายเฮนรีแห่งเนเธอร์แลนด์ สิ้นพระชนม์ลงเมื่อวันที่ 8 กันายน 2422 จากพระอาการโรคหัด สิริพระชันษา 59 ปี
ฤดูพายุเฮอร์ริเคนแอตแลนติก พ.ศ. 2562
ฤดูพายุเฮอร์ริเคนแอตแลนติก พ.ศ. 2562 คือช่วงของฤดูกาลที่กำลังจะมาถึง ซึ่งจะมีการก่อตัวของพายุหมุนเขตร้อนในซีกโลกเหนือของมหาสมุทรแอตแลนติก ฤดูกาลอย่างเป็นทางการนั้นเริ่มนับในวันที่ 1 มิถุนายน 2561 และไปสิ้นสุดในวันที่ 30 พฤศจิกายน 2561 วันเหล่านี้ตามขอบระยะเวลาของแต่ละช่วงฤดูถือเป็นช่วงเวลาที่มีพายุก่อตัวมากที่สุดในแอ่งแอตแลนติก อย่างไรก็ตามการก่อตัวของพายุหมุนเขตร้อนสามารถก่อตัวได้ทุกเวลา
ทั้งก่อนหน้าและในระหว่างฤดูกาล หน่วยงานด้านอุตุนิยมวิทยาระดับชาติหลายหน่วยงาน และองค์กรทางวิทยาศาสตร์ จะพยากรณ์จำนวนของพายุที่จะได้รับชื่อ (มีความรุนแรงถึงพายุโซนร้อน) จำนวนของพายุเฮอร์ริเคน และพายุเฮอร์ริเคนขนาดใหญ่ (ระดับ 3 ขึ้นไปตามมาตราของแซฟเฟอร์–ซิมป์สัน) ที่จะก่อตัวขึ้นในระหว่างฤดูกาล และ/หรือ จำนวนของพายุหมุนเขตร้อนที่จะส่งผลกระทบกับประเทศต่าง ๆ หน่วยงานต่าง ๆ นั้นประกอบด้วยองค์การความเสี่ยงพายุโซนร้อน (TSR) ของมหาวิทยาลัยคอลเลจลอนดอน, องค์การบริหารมหาสมุทรและบรรยากาศแห่งชาติ (NOAA) และมหาวิทยาลัยรัฐโคโลราโด (CSU) การพยากรณ์จะประกอบด้วยการพยากรณ์รายสัปดาห์และรายเดือน โดยมีการเปลี่ยนแปลงที่สำคัญด้านปัจจัย ที่จะกำหนดจำนวนของพายุโซนร้อน พายุเฮอร์ริเคน และพายุเฮอร์ริเคนขนาดใหญ่ภายในปีนั้น ๆ การพยากรณ์บางชิ้นจะคำนึงถึงกิจกรรมในฤดูกาลที่ผ่านมา และเหตุการณ์ลานีญาที่กำลังดำเนินอยู่ในตั้งแต่ก่อตัวในเดือนพฤศจิกายน 2560 โดยเฉลี่ย ฤดูพายุเฮอร์ริเคนแอตแลนติกในระหว่าง 2524 ถึง 2553 จะมีพายุโซนร้อนเกิดขึ้น 12 ลูก พายุเฮอร์ริเคน 6 ลูก และพายุเฮอร์ริเคนขนาดใหญ่ 3 ลูก โดยมีดัชนีการสะสมพลังงานในพายุหมุน (ACE index) อยู่ระหว่าง 66 ถึง 103 หน่วย
การพยากรณ์แรกถูกตีพิมพ์โดย TSR เมื่อวันที่ 11 ธันวาคม 2561 โดยพยากรณ์ว่าฤดูกาล 2562 จะต่ำกว่าค่าเฉลี่ยเล็กน้อย มีจำนวนพายุโซนร้อน 12 ลูก พายุเฮอร์ริเคน 5 ลูก และพายุเฮอร์ริเคนขนาดใหญ่ 2 ลูก เนื่องจากคาดว่าจะมีสภาพของเอลนีโญเกิดขึ้นในช่วงฤดูกาล
รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2562 หากมีชื่อที่ถูกถอน จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2563 และชื่อที่ไม่ได้ถูกถอนจากรายการนี้จะถูกนำกลับมาใช้อีกครั้งในปี พ.ศ. 2568 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2556 เว้นชื่อ อีเมลดา ซึ่งถูกนำมาใช้แทนที่ อิงกริด
ตารางนี้แสดงพายุทั้งหมดที่ก่อตัวในฤดูพายุเฮอร์ริเคนแอตแลนติก พ.ศ. 2562 ประกอบด้วยชื่อพายุ ระยะเวลา พื้นที่ขึ้นฝั่งได้รับผลกระทบ ความเสียหาย และจำนวนผู้เลียชีวิตทั้งหมด ส่วนจำนวนผู้เสียชีวิตในวงเล็บคือการเสียชีวิตเพิ่มเติมและการเสียชีวิตโดยทางอ้อม (เช่นการเสียชีวิตจากอุบัติเหตุบนถนน) แต่ยังคงมีความเกี่ยวข้องกับพายุหมุนเขตร้อนอยู่ ความเสียหายและจำนวนผู้เสียชีวิตนั้นจะรวมไปจนถึงขณะที่พายุกลายเป็นพายุหมุนนอกเขตร้อน คลื่นในเขตร้อน หรือ บริเวณความกดอากาศต่ำด้วย ความเสียหายทั้งหมดอยู่ในค่าเงินดอลลาร์สหรัฐ
ฤดูพายุเฮอร์ริเคนแปซิฟิก พ.ศ. 2562
ฤดูพายุเฮอร์ริเคนแปซิฟิก พ.ศ. 2562 คือช่วงของฤดูกาลที่กำลังจะมาถึง ที่จะมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในตอนกลางของมหาสมุทรแปซิฟิก และไปจบลงพร้อมกันในวันที่ 30 พฤศจิกายน โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2562 สำหรับชื่อที่ถูกถอน ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2563 โดยชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2568 รายชื่อชุดนี้เป็นชุดเดียวกันกับที่เคยใช้ไปในฤดูกาล พ.ศ. 2556 เว้น มารีโอ ซึ่งถูกนำมาใช้แทนที่ แมนูเวล
สำหรับพายุที่ก่อตัวภายในพื้นที่รับผิดชอบของศูนย์เฮอร์ริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด
ตารางนี้แสดงพายุทั้งหมดที่ก่อตัวในฤดูพายุเฮอร์ริเคนแปซิฟิก พ.ศ. 2562 ประกอบด้วยชื่อพายุ ระยะเวลา พื้นที่ขึ้นฝั่งได้รับผลกระทบ ความเสียหาย และจำนวนผู้เลียชีวิตทั้งหมด ส่วนจำนวนผู้เสียชีวิตในวงเล็บคือการเสียชีวิตเพิ่มเติมและการเสียชีวิตโดยทางอ้อม (เช่นการเสียชีวิตจากอุบัติเหตุบนถนน) แต่ยังคงมีความเกี่ยวข้องกับพายุหมุนเขตร้อนอยู่ ความเสียหายและจำนวนผู้เสียชีวิตนั้นจะรวมไปจนถึงขณะที่พายุกลายเป็นพายุหมุนนอกเขตร้อน คลื่นในเขตร้อน หรือ บริเวณความกดอากาศต่ำด้วย ความเสียหายทั้งหมดอยู่ในค่าเงินดอลลาร์สหรัฐ
รายชื่อประเทศเรียงตามอัตราเงินออมในประเทศ
ด้านล่างนี้เป็นรายชื่อประเทศเรียงตามการออมทั่วประเทศ
Gross national savings (Worldbank)
ซิม วาร์
ซิม วาร์ (; 2 กุมภาพันธ์ ค.ศ. 1906 12 ตุลาคม ค.ศ. 1989) เป็นนักการเมืองประเทศกัมพูชา เคยดำรงตำแหน่งนายกรัฐมนตรีกัมพูชา เมื่อวันที่ 26 กรกฎาคม ค.ศ. 1957 จนถึงวันที่ 11 มกราคม ค.ศ. 1958 และวันที่ 24 เมษายน ค.ศ. 1958 จนถึงวันที่ 10 กรกฎาคม ค.ศ. 1958 สังกัดพรรคกรมประชาธิปไตย
เนียก เทียวลอง
เนียก เทียวลอง (; 23 สิงหาคม ค.ศ. 1908 – 9 มิถุนายน ค.ศ. 1996) เคยเป็นทหารและนักการเมือง โดยดำรงตำแหน่งที่สำคัญได้แก่ รักษาการนายกรัฐมนตรี ตั้งแต่วันที่ 13 กุมภาพันธ์ ค.ศ. 1962 จนถึงวันที่ 6 สิงหาคม ค.ศ. 1962 รัฐมนตรีว่าการกระทรวงการต่างประเทศ
เนียก เทียนลอง เสียชีวิตที่ฮ่องกง เมื่อวันที่ 9 มิถุนายน ค.ศ. 1996 ด้วยวัยอายุ 87 ปี
วินิจ เจริญศิริ
วินิจ เจริญศิริ (เกิดเมื่อวันที่ 10 สิงหาคม ค.ศ. 1936) เป็นอดีตนักสนุ๊กเกอร์ เคยเข้าร่วมการแข่งขัน 50 เมตร 3 ตำแหน่ง ในการแข่งขันโอลิมปิกฤดูร้อน 1968
ไกรินทร์ จันทรวงศ์
ไกรินทร์ จันทรวงศ์ เป็นนักบาสเกตบอลทีมชาติไทย เคยเข้าร่วมการแข่งขันโอลิมปิกฤดูร้อน 1956
ฤดูพายุไซโคลนมหาสมุทรอินเดียเหนือ พ.ศ. 2562
ฤดูพายุไซโคลนมหาสมุทรอินเดีย พ.ศ. 2562 คือรอบของพายุหมุนเขตร้อน ที่มีการก่อตัวในมหาสมุทรอินเดียเหนือ ที่กำลังจะมาถึง ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ รายชื่อต่อไปนี้เป็นรายชื่อหกลำดับถัดมาจากที่ใช้เมื่อฤดูกาลก่อน
คาร์ล ฟรีดริช สไตน์เมตซ์
คาร์ล ฟรีดริช ฟอน สไตน์เมตซ์ (27 ธันวาคม 1796 – 2 สิงหาคม 1877) เขาเกิดที่เมืองไอเซนัคและเข้าร่วมกับกองทัพปรัสเซียในช่วงสงครามนานาชาติ เมื่อพระเจ้าวิลเฮิล์มที่ 1 เสด็จขึ้นครองราชย์เป็นกษัตริย์แห่งปรัสเซีย ในช่วงสงครามออสเตรีย-ปรัสเซียในยุทธการนาชอดนั้น สไตน์เมตซ์ได้รับชัยชนะเหนือกองทัพออสเตรียจนได้ฉายาว่า สิงโตแห่งนาชอด เนื่องจากเขาสามารถเอาชนะทหารออสเตรียที่มีจำนวน 5000 กว่านายด้วยยุทธวิธีการรบที่ดีเยี่ยมของเขา หลังจากการรบที่นาชอด ทำให้ปรัสเซียมีอิทธิพลเหนือแคว้นโบฮีเมีย
ในช่วงสงครามฝรั่งเศส-ปรัสเซีย เขาได้เกิดการทะเลาะกับเจ้าชายฟรีดริช คาร์ล หลังจากสงคราม เขาก็เกษียณออกจากราชการและได้ไปเสียชีวิตที่ไซลีเซีย
โยชัว แกลเซอร์
โยชัว แกลเซอร์
เคะโมะโนะเฟรนด์ส
เคะโมะโนะเฟรนด์ส () เป็นสื่อแฟรนไชส์ญี่ปุ่นที่ได้รับการสร้างโดยมิเนะ โยชิซากิ นักวาดมังงะ โครงการแรกได้รับการผลิตเป็นเกมบนโทรศัพท์เคลื่อนที่ซึ่งพัฒนาโดยเน็กซอน เปิดให้บริการระหว่างเดือนมีนาคม ค.ศ. 2015 ถึงธันวาคม ค.ศ. 2016 ได้รับการดัดแปลงเป็นมังงะโดยฟรายลงบนนิตยสารเก็กกังโชเน็งเอซของ คาโดกาวะระหว่างเดือนพฤษภาคม 2015 ค.ศ. ถึงมีนาคม ค.ศ. 2017 เกมลำดับที่สองของชุดในวางจำหน่ายโดยบูชิโรดเมื่อวันที่ 26 มกราคม ค.ศ. 2018 ในขณะที่อนิเมะจำนวนสองฤดูกาลได้รับการอนุมัติในการผลิต ชุดภาพยนตร์โทรทัศน์อนิเมะได้รับการผลิตโดยยาโอโยโรซุ ออกอากาศระหว่างเดือนมกราคมมีนาคม ค.ศ. 2017 ซึ่งอนิเมะได้รับการร่วมทุนและถือลิขสิทธิ์โดยครันชีโรล และอนิเมะฤดูกาลที่สองได้รับการผลิตโดยโทมาสันได้รับการอนุมัติและมีกำหนดเปิดฉายในในเดือนมกราคม ค.ศ. 2018
ในประเทศไทย สำนักพิมพ์ฟีนิกซ์เน็กซ์ถือลิขสิทธิ์มังงะเรื่อง "เคะโมะโนะเฟรนด์ส ขอต้อนรับสู่จาปารีปาร์ค!"
จาปารีปาร์คเป็นสวนสัตว์ขนาดใหญ่ซึ่งเป็นที่อยู่อาศัยของสปีชีส์ที่เหลือรอดทั้งสปีชีส์ใกล้สูญพันธุ์ สปีชีส์สูญพันธุ์แล้ว สัตว์ประหลาดและสัตว์ในตำนานบางชนิด เนื่องจากสสารลึกลับที่รู้จักในชื่อ "แซนด์สตาร์" (Sandstar) ทำให้สัตว์จำนวนมากกลายเป็นมนุษย์ในลักษณะเด็กสาวหรือแอนิมอลเกิร์ลซึ่งเรียกว่า "เฟรนด์ส" (Friends)
ในมังงะเป็นเนื้อเรื่องของผู้ดูแลปาร์คชื่อนานะซึ่งดูแลเหล่าเฟรนด์ต่าง ๆ ในจาปารีปาร์ค ขณะที่อนิเมะเป็นเรื่องของเด็กสาวที่รู้จักกันในชื่อคะบังตื่นขึ้นมาในจาปารีปาร์คโดยไม่มีความทรงจำว่าเธอเป็นใครหรือมาอยู่ที่นั่นอย่างไรและได้พบเฟรนด์สายพันธุ์เซอร์วัล พวกเขาได้ออกเดินทางและผจญภัยด้วยกันเพื่อค้นหาว่าคะบังเป็นสัตว์ชนิดใดในหลายพื้นที่ของจาปารีปาร์คและพบกับเฟรนด์สายพันธุ์ต่าง ๆ ระหว่างทาง
แอนเญ็สแห่งอากีแตน พระราชินีแห่งเลออนและกัสติยา
แอนเญ็ส หรือ อิเนส แห่ง อากีแตน หรือ ปัวตู เป็นพระราชินีแห่งเลออนและกัสติยาในคริสตศตวรรษที่ 11 จากการอภิเษกสมรสกับพระเจ้าอัลฟอนโซที่ 6 แห่งเลออนและกัสติยา
บันทึกในยุคเดียวกันกล่าวว่าแอนเญ็สเป็นบุตรสาวของกีโยมที่ 8 ดยุคแห่งอากีแตนกับมาทิลดา ภรรยาคนที่สองที่ไม่ทราบที่มาที่ไป พระองค์ถูกสับสนกับพระขนิษฐาต่างมารดาชื่อเดียวกันที่เป็นพระราชินีในไอบีเรียเช่นกัน คือ แอนเญ็ส พระมเหสีของพระเจ้าเปโดรที่ 1 แห่งอารากอนและนาวาร์
ในปี ค.ศ. 1069 แอนเญ็สอภิเษกสมรสกับพระเจ้าอัลฟอนโซที่ 6 แห่งเลออน ในตอนที่สิ้นพระชนม์ พระบิดาของพระเจ้าอัลฟอนโซได้แบ่งราชอาณาจักรของพระองค์ออกเป็นสามส่วน พระเจ้าอัลฟอนโซกับพระเจ้าซันโชที่ 2 แห่งกัสติยา พระเชษฐา ในตอนแรกนั้นร่วมมือกันแย่งชิงราชอาณาจักรกาลิเซียมาจากพระอนุชา พระเจ้าการ์เซียที่ 2 แห่งกาลิเซีย ก่อนจะหันมารบรากันเอง ในเดือนมกราคม ค.ศ. 1072 พระเจ้าอัลฟอนโซ (และน่าจะแอนเญ็สด้วย) ถูกบีบให้หนี ส่วนพระเจ้าซันโชก็ยึดอาณาจักรทั้งหมดของพระบิดา ต่อมาพระเจ้าซันโชถูกลอบสังหารในปีเดียวกันนั้น พระเจ้าอัลฟอนโซจึงกลับมาราชาภิเษกเป็นกษัตริย์ของราชอาณาจักรของพระบิดาที่กลับมารวมกันเป็นหนึ่งเดียวอีกครั้งในเดือนตุลาคม ค.ศ. 1072 ซึ่งตอนนั้นพระองค์ได้อ้างตนเป็น "จักรพรรดิแห่งสเปนทั้งหมด" ด้วย
ทั้งคู่ปรากฏตัวพร้อมกันครั้งสุดท้ายในเดือนพฤษภาคม ค.ศ. 1077 จากนั้นพระเจ้าอัลฟอนโซก็ปรากฏตัวเพียงลำพัง ทำให้สันนิษฐานกันว่าพระองค์ได้สิ้นพระชนม์แล้ว แม้บันทึกบางฉบับจะทำให้เข้าใจว่าพระเจ้าอัลฟอนโซได้หย่ากับแอนเญ็ส เนื่องจากเป็นการแต่งงานกันระหว่างญาติใกล้ชิด พระเจ้าอัลฟอนโซกับแอนเญ็สไม่มีพระโอรสธิดาด้วยกัน
ว่ากันว่าร่างของแอนเญ็สถูกฝังในอารามซาฮากุน ใกล้กับกงสต็องส์แห่งบูร์กอญ พระมเหสีคนที่สองของพระเจ้าอัลฟอนโซ ทว่ายังไม่มีหลักฐานชัดเจน
กงสต็องส์แห่งบูร์กอญ
กงสต็องส์แห่งบูร์กอญ () เสด็จพระราชสมภพ 8 พฤษภาคม ค.ศ. 1046 สิ้นพระชนม์ ค.ศ. 1093 เป็นบุตรสาวของรอแบต์ที่ 1 ดยุคแห่งบูร์กอญกับเอลี เดอ เซมูร์-อ็อง-บริโอนเนส์ ทรงเป็นพระราชินีคู่สมรสแห่งกัสติยาและเลออน เป็นพระนัดดาของพระเจ้ารอแบต์ที่ 2 แห่งฝรั่งเศส พระมหากษัตริย์ลำดับที่สองของราชวงศ์กาแปของฝรั่งเศส และเป็นพระมารดาของอูร์รากาแห่งเลออนที่สืบทอดต่อตำแหน่งของพระบิดาทั้งในกัสติยาและเลออน
ในปี ค.ศ. 1065 กงสต็องส์แต่งงานกับสามีคนแรก อูกที่ 2 เคานต์แห่งชาลง ทั้งคู่แต่งงานกันสิบสี่ปีจนกระทั่งอูกเสียชีวิตในปี ค.ศ. 1079 โดยไม่มีบุตรด้วยกัน
ในปลายปี ค.ศ. 1079 กงสต็องส์แต่งงานใหม่กับพระเจ้าอัลฟอนโซที่ 6 แห่งเลออนและกัสติยา ซึ่งก่อนหน้านี้เคยแต่งงานกับแอนเญ็สแห่งอากีแตน ซึ่งต่อมาทั้งคู่น่าจะหย่ากันหรือไม่พระองค์ก็เป็นม่ายเนื่องจากแอนเญ็สสิ้นพระชนม์ การแต่งงานของกงสต็องส์กับพระเจ้าอัลฟอนโซในช่วงแรกถูกต่อต้านโดยสมเด็จพระสันตะปาปา เนื่องจากกงสต็องส์เป็นญาติกับแอนเญ็ส
กงสต็องส์กับพระเจ้าอัลฟอนโซมีพระโอรสธิดาด้วยกันหลายคน แต่มีเพียงคนเดียวที่มีชีวิตอยู่จนถึงวัยผู้ใหญ่ คือกงสต็องส์สิ้นพระชนม์ในปี ค.ศ. 1093 ทิ้งพระธิดาวัย 14 พรรษาไว้กับพระสวามีม่ายที่อภิเษกสมรสครั้งที่สามกับพระมเหสีคนต่อมาหลังกงสต็องส์สิ้นพระชนม์ แต่มีพระโอรสเพียงคนเดียวกับซาอีดะฮ์แห่งเซบียา ภรรยาลับชาวมุสลิม
หลังสิ้นพระชนม์ ร่างของกงสต็องส์ถูกพาไปเมืองซาฮากูนเพื่อฝังในอารามของนักบุญฟากูนโดและนักบุญปริมิติโว อารามที่ต่อมาพระเจ้าอัลฟอนโซที่ 6 พระสวามีของพระองค์ ถูกฝังเคียงข้างกับพระมเหสีทุกคน
แจ๊ค เคราซ์
แจ๊ค เคราซ์ (; เกิด 24 มิถุนายน 2540) นักฟุตบอลอาชีพชาวไทยเชื้อสายเยอรมันเล่นในตำแหน่งผู้รักษาประตูปัจจุบันนี้เซ็นสัญญากับสโมสรฟุตบอลใน ไทยลีก สุโขทัย
ดราก้อนบอล ซูเปอร์ โบรลี่
ดราก้อนบอล ซูเปอร์ โบรลี่ (; ) เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 20
เมื่อวันที่ 17 ธันวาคม ค.ศ. 2017 ในงานจัมป์เฟสต้า ได้ประกาศว่าดราก้อนบอล ซูเปอร์จะมีภาพยนตร์ที่มีเนื่อหาต่อจากบทจักรวาลต้องรอด โดยธีมหลักคือ นักรบสุดแกร่งจักรวาลแห่งชาวไซย่า และได้นำทัตสึยะ ทาคามิเนะ ผู้กำกับผู้มีผลงานจากภาพยตร์อนิเมะ วันพีซ ฟิล์ม แซด มากำกับภาพยนตร์เรื่องนี้
ต่อมาเมื่อวันที่ 9 กรฏาคม ค.ศ. 2018 ได้ประกาศชื่อเรื่องว่า ดราก้อนบอล ซูเปอร์ โบรลี่ ซึ่งได้นำตัวละครที่ชื่อ โบรลี่ ศัตรูจากภาพยนตร์ ดราก้อนบอล Z เดอะมูวี่ ร้อนแรงสุดขั้วศึกระเบิดซูเปอร์ไซย่า, การกลับมาของโบรลี่ และ การกลับมาของสุดยอดนักรบไบโอโบรลี่ เข้ามาอยู่ในเนื้อเรื่องหลักของการ์ตูนชุดนี้ พร้อมทั้งนำตัวละครจากดราก้อนบอลไมนัสและตัวละครใหม่จากภาพยนตร์ อย่างแม่ของโกคูชื่อกิเนะ, ลูกน้องฟรีเซอร์ คิโคโนะ, เบอริบลู, จิไร, เลโม และชาวไซย่าชื่อบีทส์
ยศทหารในกองทัพออสเตรเลีย
ตารางข้างล่างต่อไปนี้คือข้อมูลเกี่ยวกับยศทหารของกองทัพออสเตรเลีย ตั้งแต่ ค.ศ. 1953.
ยศทหารในกองทัพนิวซีแลนด์
ตารางข้างล่างต่อไปนี้คือข้อมูลเกี่ยวกับยศทหารของกองทัพนิวซีแลนด์ ตั้งแต่ ค.ศ. 1953.
แกรนด์ดัชชีลิทัวเนีย
แกรนด์ดัชชีลิทัวเนีย ( ) เป็นอดีตรัฐในทวีปยุโรปที่ดํารงอยู่ระหว่างคริสต์ศตวรรษที่ 13 ถึง ค.ศ. 1795 เมื่อดินแดนของแกรนด์ดัชชีถูกแบ่งระหว่าง จักรวรรดิรัสเซีย ราชอาณาจักรปรัสเซีย และ จักรวรรดิออสเตรีย
แกรนด์ดัชชีลิทัวเนียก่อตั้งขึ้นโดย ชาวลิทัวเนีย หนึ่งในชนเผ่าที่นับถือความเชื่อแบบ พหุเทวนิยม จากดินแดนบริเวณ "อักซุสตราเจีย" () หรือบริเวณที่ราบสูงของลิทัวเนีย
แกรนด์ดัชชีลิทัวเนียทําสงครามขยายอิทธิพลจนมีดินแดนอันกว้างใหญ่ อันประกอบด้วยดินแดนของอดีต จักรวรรดิเคียฟรุส ดินแดนของชนเผ่าสลาฟอื่นๆ รวมทั้ง ประเทศเบลารุส ในปัจจุบัน บางส่วนของ ประเทศยูเครน ประเทศโปแลนด์ และ ประเทศรัสเซีย เมื่อแกรนด์ดัชชีก้าวสู่ยุคเจริญรุ่งเรืองในคริสต์วรรษที่ 15 แกรนด์ดัชชีลิทัวเนียถือว่าเป็นรัฐที่มีอาณาเขตกว้างใหญ่ที่สุดในยุโรป ณ เวลานั้น
แอร์วอส์
แอร์วอส์ () เป็นบริษัทที่ไม่แสวงผลกำไร ซึ่งตั้งอยู่ในกรุงลอนดอนประเทศอังกฤษ ที่สะกดรอยและบันทึกสงครามทางอากาศระหว่างประเทศกับรัฐอิสลามอิรักและลิแวนต์รัฐอิสลามและกลุ่มอื่น ๆ ในประเทศอิรัก, ซีเรีย และลิเบีย รวมทั้งประเมินและติดตามข้ออ้างที่น่าเชื่อถือของการบาดเจ็บล้มตายของพลเรือนจากพันธมิตรและการโจมตีทางอากาศของรัสเซีย
แอร์วอส์ได้รับการก่อตั้งโดยคริส วูดส์ ผู้เป็นนักข่าวสืบสวน ในฤดูใบไม้ร่วงปี ค.ศ. 2014 ได้มีการจดทะเบียนในอังกฤษและเวลส์ในฐานะบริษัทเอกชนจำกัดโดยการรับประกันในเดือนสิงหาคม ค.ศ. 2016
แอร์วอส์ใช้แหล่งข้อมูลจำนวนมากรวมถึงองค์การนอกภาครัฐ, กลุ่มตรวจสอบเช่นภารกิจความช่วยเหลือของสหประชาชาติในอิรัก (UNAMI), สำนักข่าวระหว่างประเทศและท้องถิ่น, เว็บไซต์โซเชียลมีเดียรวมถึงกลุ่มชาวท้องถิ่น, นักวิจัยในประเทศ, หน้าเฟซบุ๊ก, ภาพเหตุการณ์บนยูทูบ, ทวีตที่เกี่ยวข้องกับกิจกรรมเฉพาะ และจากแหล่งที่มาทางทหาร รวมทั้งรัฐบาลอื่น ๆ
แหล่งเงินทุน ได้แก่ ทรัสต์การกุศลโจเซฟ ราวน์ทรี, มูลนิธิโอเพนโซไซตี ตลอดจน
วอลเลย์บอลชายในโอลิมปิกรอบคัดเลือกระดับโลก 2019
การแข่งขันวอลเลย์บอลชายในโอลิมปิกรอบคัดเลือกระดับโลก 2019 เป็นการแข่งขันวอลเลย์บอลรอบคัดเลือกสำหรับกีฬาโอลิมปิกฤดูร้อน 2020 ภายใต้การดูแลของสหพันธ์วอลเลย์บอลระหว่างประเทศ (""; FIVB) จะมีทีมเข้าร่วมแข่งขันทั้งหมด 24 ทีมจากอันดับโลกเอฟไอวีบี ณ เดือนตุลาคม ค.ศ. 2018 ซึ่งจะมีเพียง 6 ทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
การจับฉลากแบ่งสายของแต่ละกลุ่มจะใช้วิธีสลับฟันปลาจากอันดับโลกเอฟไอวีบี ณ เดือนตุลาคม ค.ศ. 2018 ตัวเลขในวงเล็บหมายถึงอันดับโลก
วอลเลย์บอลหญิงในโอลิมปิกรอบคัดเลือกระดับโลก 2019
การแข่งขันวอลเลย์บอลหญิงในโอลิมปิกรอบคัดเลือกระดับโลก 2019 เป็นการแข่งขันวอลเลย์บอลรอบคัดเลือกสำหรับกีฬาโอลิมปิกฤดูร้อน 2020 ภายใต้การดูแลของสหพันธ์วอลเลย์บอลระหว่างประเทศ (""; FIVB) จะมีทีมเข้าร่วมแข่งขันทั้งหมด 24 ทีมจากอันดับโลกเอฟไอวีบี ณ เดือนตุลาคม ค.ศ. 2018 โดยจะมีเพียง 6 ทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
การจับฉลากแบ่งสายของแต่ละกลุ่มจะใช้วิธีสลับฟันปลาจากอันดับโลกเอฟไอวีบี ณ เดือนตุลาคม ค.ศ. 2018 ตัวเลขในวงเล็บหมายถึงอันดับโลก
พระนางชังรย็อล
ชังรย็อลวังฮู ( แปลตรงตัว "ราชเทวีชังรย็อล"; 16 ธันวาคม ค.ศ. 1624 – 20 กันยายน ค.ศ. 1688) เรียกอีกอย่างว่า จาอีวังแดบี (자의왕대비; แปลตรงตัว "พระมหาชายาจาอี") เป็นมเหสีของพระเจ้าอินโจ กษัตริย์องค์ที่ 16 แห่งราชวงศ์โชซ็อนของเกาหลี
บุญตา เมืองใหม่
บุญตา เมืองใหม่ มีชื่อจริงว่า จำปี ขนทรัพย์  มีชื่อเล่นว่า กิ๊ก เกิดเมื่อ 11 กุมภาพันธ์ พ.ศ.
ภูมิลำเนาเดิมอยู่ที่ ม.2 บ.นาหว้า ต.นาเสิน อ.ศรีเมืองใหม่ จ.อุบลราชธานี
บิดาชื่อ นายสมบูรณ์ ขนทรัพย์
มารดาชื่อ นางพันธุ์ ขนทรัพย์
มีพี่น้อง  7 คน เป็นคนสุดท้อง จบการศึกษาชั้นประถมศึกษาปีที่ 6
ครอบครัวกิ๊ก เป็นคนจังหวัดอุบลฯ หรือที่เรียกกันว่าชาวอีสาน มีพ่อแม่และพี่น้องทั้งหมด 7 คนด้วยกัน กิ๊กเป็นน้องคนสุดท้อง ความเป็นอยู่ของที่บ้านจะไม่รู้จักการซื้อของที่นอกเหนือจากของใช้จำเป็น เพราะเราก็ไม่ได้มีเงินทองมาก ใช้ชีวิตตามประสาคนบ้านนอกทั่วไป หาของกินจากของพื้นบ้าน จึงไม่ต้องใช้เงินมากนัก จนเราไม่คิดฝันว่าอยากได้โน่นได้นี่ อยากเป็นโน่นเป็นนี่ และถึงอยากจะได้ ก็ไม่สามารถที่จะได้อยู่ดี แม้กระทั่งเรื่องเรียนเราก็อยากที่จะเรียนต่อให้สูงๆ แต่ก็ไม่ได้เรียนเพราะที่บ้านไม่มีเงิน"
บุญตา เล่าถึงการเข้ามาเป็นนักร้องของเธอในวันนี้ว่า เมื่อเรียนจบป.6 ด้วยความเชื่อของแม่ที่ว่าเรายังไม่มีเงินเรียน หากเราทำงาน พอมีเงินแล้วจะกลับมาเรียนเมื่อไหร่ก็ได้ จากที่เธอใช้ชีวิตอยู่กับธรรมชาติมานาน ไม่มีเงินก็อยู่ได้หากขยันทำมาหากิน เธอจึงไม่มีความทะเยอทะยานอยากจะเรียนสูง ๆ เป็นใหญ่เป็นโต และความคิดแบบเด็กๆ ที่ว่าเป็นลูกนกเมื่อโตแล้วก็ต้องบินออกไปหากินในต่างถิ่น เธอจึงยอมจากบ้านมา
“ตอนนั้นเพิ่งเรียนจบ ป. 6 พี่สาวที่เป็นหางเครื่องอยู่วงดนตรี เฉลิมพล มาลาคำ ก็มาชวนบุญตา และก็พี่สาวอีกคนไปเป็นหางเครื่องด้วยกัน ตอนแรกเรายังไม่อยากไป อยากเรียน แต่แม่บอกให้มาทำงานดีกว่า เพราะเรียนจบออกมาก็ไม่รู้จะทำอะไร ก็เลยตัดสินใจมาเป็นหางเครื่อง
บุญตา เมืองใหม่ เป็นศิลปินที่รู้จักในเพลง คนดีที่อ้ายบ่ฮัก
พระนางอินซ็อน
พระนางอินซ็อน (; 9 กุมภาพันธ์ 2162 - 19 มีนาคม 2217) พระภรรยาเจ้าและพระราชินีใน พระเจ้าฮโยจง () พระราชาลำดับที่ 17 แห่ง ราชวงศ์โชซ็อน และพระราชมารดาของ พระเจ้าฮย็อนจง () พระราชาลำดับที่ 18 แห่งโชซ็อน
พระนางประสูติที่ อันซาน เมื่อวันที่ 9 กุมภาพันธ์ พ.ศ. 2162 ในรัชสมัย เจ้าชายควังแฮ พระราชาลำดับที่ 15 พระบิดาของพระนางคือ ชังยู สมาชิกของตระกูลชังแห่งด็อกซู และพระมารดาของพระนางคือ ท่านหญิงคิม ของตระกูลคิมแห่ง อันดง
Aim
ทีมรีฮันน่า 
 ทีมลิซ่า 
 ทีมเจเนซิส 
 ทีมคริสติน่า
บิกไทม์รัช
บิกไทม์รัช () เป็นวงบอยแบนด์จากประเทศสหรัฐอเมริกา ที่ก่อตั้งขึ้นในปี ค.ศ. 2009 ณ เมืองลอสแอนเจลิส, ประเทศสหรัฐอเมริกา ประกอบไปด้วยสมาชิกจำนวน 4 คนคือ โลแกน เฮนเดอร์สัน, เคนดาลล์ ชมิดต์, การ์โลส เพน่า จูเนียร์ และ เจมส์ มาสโลว์ โดยบิกไทม์รัชก็ได้ทำการยุติบทบาทในฐานะวงลงในปี ค.ศ. 2014
บิกไทม์รัชได้ถือกำเนิดขึ้นจากการที่นิคคาโลเดียนต้องการสร้างซีรีส์ทางโทรทัศน์เรื่อง "Big Time Rush" พร้อมกับออกเพลงภายใต้สังกัดนิค เรเคิดส์แต่ภายหลังนิคคาโลเดียนได้ทำสัญญาร่วมกับโคลัมเบียเรเคิดส์และทำให้พวกเขาได้ออกผลงานเพลงรวมทั้งร่วมผลิตโชว์ภายสังกัด โคลัมเบียเรเคิดส์ ด้วยโดยพวกเขาก็ได้ออกซิงเกิ้ลแรกที่มีชื่อว่า "Big Time Rush" ในวันที่ 29 พฤศจิกายน ค.ศ. 2009 พร้อมกับออกอากาศซีรีส์ทางโทรทัศน์ในเดือนเดียวกัน
ต่อมาในปี ค.ศ. 2010 พวกเขาได้ทำการปล่อยอัลบั้มแรกของวงที่มีชื่อว่า "BTR" โดยอัลบั้มแรกของพวกเขาก็สามารถทำอันดับขึ้นไปได้ถึงอันดับที่ 3 ในชาร์ตบิลบอร์ด 200 ในสัปดาห์แรกด้วยยอดขายถึง 67,000 ก๊อปปี้ ซึ่งภายหลังอัลบั้มนี้ก็สามารถทำยอดขายได้ถึง 500,000 ก๊อปปี้และได้รับการรับรองยอดขายอัลบั้มระดับโกลด์จาก RIAA
หลังจากนั้นในเดือนกุมภาพันธ์ ปี ค.ศ. 2011 พวกเขาได้ปล่อยซิงเกิ้ลที่มีชื่อว่า "Boy Friend" โดยซิงเกิ้ลนี้สามารถทำอันดับในสัปดาห์แรกได้ถึงอันดับที่ 72 ในชาร์ตบิลบอร์ด ฮอต 100 และก็ทำให้พวกเขาได้รับการเสนอชื่อเข้าชิงรางวัล Premios Oye! ในปีเดียวกัน ซึ่งซิงเกิ้ลนี้ก็ถือได้ว่าเป็นซิงเกื้ลที่ประสบความสำเร็จมากที่สุดของวง
ต่อมาในปี ค.ศ. 2012 ช่วงเดือนกุมภาพันธ์ถึงมีนาคมทางวงก็ได้ประกาศทัวร์คอนเสิร์ตใหญ่ครั้งแรกของวงที่มีชื่อว่า "Better with U Tour" พร้อมกับในปีเดียวกันนั้นทางวงก็ได้ออกภาพยนตร์เรื่องแรกของวงโดยมีชื่อว่า "Big Time Movie" ซึ่งภาพยนตร์เรื่องนี้ได้ออกฉายในประเทศสหรัฐอเมริกาเป็นครั้งแรกในวันที่ 10 มีนาคม ค.ศ. 2012 และในเดือนกรกฎาคมพวกเขาก็ได้ปล่อยอัลบั้มที่ 2 ที่มีชื่อว่า "Elevate" พร้อมกับซีรีส์ทางโทรทัศน์ในฤดูกาลที่ 3
และในเดือนมิถุนายน ปี ค.ศ. 2013 พวกเขาก็ได้ปล่อยอัลบั้มที่ 3 ที่มีชื่อว่า "24/Seven" โดยในปีเดียวกันนั้นเองพวกเขาก็ได้รับรางวัล Golden Bravo Otto Awards สาขา Best Global Pop Band or Group และหลังจากที่ซีรีส์ทางโทรทัศน์จบลงในปี ค.ศ. 2013 แล้วในปี ค.ศ. 2014 พวกเขาก็ยังได้รับรางวัล World Music Awards สาขา World's Best Live Act ซึ่งบิกไทม์รัชก็ถือได้ว่าเป็นนักแสดงภายใต้สังกัดนิคคาโลเดียนกลุ่มแรกที่สามารถคว้ารางวัลนี้มาครองได้ และหลังจากที่บิกไทม์รัชได้ทัวร์คอนเสิร์ต Live World Tour สุดท้ายเสร็จทางวงก็ได้ทำการตัดสินใจยุติบทบาทในฐานะวง
GRB 130427A
GRB 130427A เป็นแสงวาบรังสีแกมมา ค้นพบเมื่อวันที่ 27 เมษายน 2013 แสงวาบรังสีแกมมานี้เกี่ยวข้องกับ SN 2013cq ซึ่งมีการคาดการณ์ลักษณะของแสงสัญญาณเมื่อวันที่ 2 พฤษภาคม 2013 และตรวจพบเมื่อวันที่ 13 พฤษภาคม 2013 หอสังเกตการณ์อวกาศเฟอร์มีตรวจพบรังสีแกมมาด้วยพลังงานอย่างน้อย 94 พันล้านโวลต์อิเล็กตรอน ถูกตรวจจับโดย Burst Alert Telescope บนกล้องโทรทรรศน์ Swift และเป็นหนึ่งในแสงวาบรังสีแกมมาที่สว่างที่สุดที่ Swift เคยตรวจพบ มันเป็นหนึ่งในห้าแสงวาบรังสีแกมมาที่ใกล้เคียงที่สุดซึ่งอยู่ห่างออกไปประมาณ 3.6 พันล้านปีแสงและใช้เวลาที่ค่อนข้างยาวนาน
GRB 830801
GRB 830801 คือแสงวาบรังสีแกมมาที่เกิดขึ้นเมื่อวันที่ 1 สิงหาคม 1983 มันเป็นเหตุการณ์ GRB ที่สว่างที่สุดเท่าที่รู้จัก
มันมีฟลักซ์สูงสุด 3.0 โฟตอน·cm−2·s−1·keV−1 เฉลี่ยจาก 50 ถึง 300 keV ฟลักซ์สูงสุด P256 อยู่ที่ประมาณ 1,400 โฟตอน·s−1·cm−2
นี่เป็นครั้งแรกที่การตรวจจับอิทธิพลของแสงวาบรังสีแกมมาต่อบรรยากาศชั้นบน
3C 273
3C 273 เป็นเควซาร์ในกลุ่มดาวหญิงสาว มันเป็นควาซาร์แห่งแรกที่ตรวจสอบได้
มันเป็นควาซาร์ที่สว่างที่สุดในท้องฟ้า (ความส่องสว่างปรากฏ ~ 12.9) นอกจากนี้ยังเป็นหนึ่งในควาซาร์ที่ส่องสว่างมากที่สุดซึ่งมีความส่องสว่างสัมบูรณ์เท่ากับ 26.7 หมายความว่าหากอยู่ห่างจากพอลลักซ์เพียงประมาณ 10 พาร์เซกมันก็จะสว่างบนท้องฟ้าเกือบเท่ากับดวงอาทิตย์ เนื่องจากความส่องสว่างสัมบูรณ์ของดวงอาทิตย์คือ 4.83 หมายความว่าควาซาร์นั้นมีความส่องสว่างมากกว่าดวงอาทิตย์ในช่วงความยาวคลื่นที่มองเห็นได้ 4 ล้านล้านเท่า มวลของหลุมดำใจกลางวัดได้เป็น 886 ± 187 ล้านมวลดวงอาทิตย์
บลังกาแห่งนาวาร์ พระราชินีแห่งกัสติยา
บลังกาแห่งนาวาร์ (, ) เสด็จพระราชสมภพหลัง ค.ศ. 1133 ที่ลากัวร์เดียว เมืองอาลาบา สิ้นพระชนม์ 12 สิงหาคม ค.ศ. 1156 ทรงเป็นพระราชินีแห่งกัสติยา เป็นพระธิดาของพระเจ้าการ์เซีย รามีเรซแห่งนาวาร์กับพระมเหสีคนแรก มาร์เกอริตแห่งแลเกลอ บลังกาอภิเษกสมรสกับซันโชที่ 3 ผู้สำเร็จราชการแผ่นดินแห่งกัสติยา (ข้าราชบริวารของพระเจ้าอัลฟอนโซที่ 7 ซึ่งเป็นพระบิดาของพระองค์) เมื่อวันที่ 4 กุมภาพันธ์ ค.ศ. 1151 ในการ์ริออนเดลอสกอนเดส เมืองปาเลนเซีย หลังเดินทางออกจากกาลาโฮร์รา เมืองโลกรอญโญ เมื่อเดือนมกราคม การแต่งงานถูกจัดเตรียมขึ้นมาเพื่อกระชับความสัมพันธ์ระหว่างเลออน-กัสติยากับนาวาร์ ตามธรรมเนียม บลังกาจะรับรองเอกสารร่วมกับพระสวามี จึงแกะรอยความเคลื่อนไหวของพระองค์ได้จนถึง ค.ศ. 1155 ในวันที่ 11 พฤศจิกายน ค.ศ. 1155 ทรงให้กำเนิดอนาคตพระเจ้าอัลฟอนโซที่ 8 แห่งกัสติยา หลังเดือนธันวาคม ค.ศ. 1155 ไม่มีปรากฏบันทึกความเคลื่อนไหวของพระองค์อีก และทรงสิ้นพระชนม์ในวันที่ 12 สิงหาคม ค.ศ. 1156 สาเหตุการตายน่าจะเป็นภาวะแทรกซ้อนในการตั้งครรภ์พระโอรสชื่อการ์เซีย
บลังกากับพระเจ้าซันโชมีพระโอรสสองคน คือ
การเป็นพิษจากสารหนู
การเป็นพิษจากสารหนู เป็นภาวะที่พบสารหนูในร่างกายสูงกว่าปกติ สารหนูจะยับยั้งการทำงานของเอนไซม์กว่า 200 ชนิดซึ่งส่วนใหญ่เกี่ยวข้องกับเมแทบอลิซึมและการสังเคราะห์-ฟื้นฟูดีเอ็นเอ หากได้รับในชั่วเวลาอันสั้นจะทำให้อาเจียน ปวดท้อง ท้องร่วงและมีอาการผิดปกติทางสมอง ในขณะที่ระยะยาวจะทำให้ผิวหนังหนาและเข้ม ปวดท้อง ท้องร่วง เหน็บชา มีอาการผิดปกติทางหัวใจและมะเร็ง สาเหตุทั่วไปของการได้รับสารหนูในปริมาณมากคือการดื่มน้ำที่ปนเปื้อน (ระดับแนะนำของสารหนูในน้ำดื่มคือต่ำกว่า 10–50 µg/L) การทานยาแผนโบราณ การสูบบุหรี่และการใช้ยาฆ่าแมลง การวินิจฉัยจะใช้การตรวจปัสสาวะ เลือดและเส้นผม
การรักษาพิษจากสารหนูจะใช้กรดไดเมอร์แคปโตซักซินิกและกรด 2,3-ไดเมอร์แคปโต-1-โพรเพนซัลโฟนิก รวมถึงการชำระเลือดผ่านเยื่อ การป้องกันทั่วไปคือการดื่มน้ำที่ไม่ปนเปื้อนสารหนู ซึ่งเป็นสาเหตุหลักที่ทำให้ประชาชนกว่า 200 ล้านคนทั่วโลกมีระดับสารหนูในร่างกายสูงกว่าปกติ พื้นที่ที่ได้รับผลกระทบจากสารหนูมากที่สุดคือบังคลาเทศและเบงกอลตะวันตก มนุษย์ทราบถึงพิษสารหนูมานานกว่าพันปีแล้ว ตามที่มีบันทึกใน Ebers Papyrus ของอียิปต์เมื่อ 1500 ปีก่อนคริสตกาล
เจ้าหญิงอมาเลียแห่งซัคเซิน-ไวมาร์-ไอเซนัค
เจ้าหญิงอมาเลียแห่งซัคเซิน-ไวมาร์-ไอเซนัค () ประสูติเมื่อวันที่ 20 มีนาคม 2373 เป็นพระธิดาใน เจ้าชายแบร์นฮาร์ดซัคเซิน-ไวมาร์-ไอเซนัค และ เจ้าหญิงไอดาซัคเซิน-ไมนิงเงิน พระองค์ทรงเสกสมรสกับ เจ้าชายเฮนรีแห่งเนเธอร์แลนด์ (ค.ศ. 1820–1879) พระราชโอรสใน พระเจ้าวิลเลิมที่ 2 แห่งเนเธอร์แลนด์ เมื่อวันที่ 9 พฤษภาคม 2396 รับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ ไม่มีพระบุตร
เมื่อทรงดำรงพระอิสริยยศเป็นเจ้าหญิงแห่งเนเธอร์แลนด์แล้ว พระองค์ทรงงานในด้าน การกุศล ทรงก่อตั้งโรงเรียนอนุบาลหลายแห่ง ซึ่งพระกรณียากิจของพระองค์นั้นเป็นที่ชื่นชมของประชาชนชาวเนเธอร์แลนด์ ดังพระราชดำรัสที่ว่า
พระดำรัสของ เจ้าชายเฮนรีแห่งเนเธอร์แลนด์ (ค.ศ. 1820–1879)
เจ้าหญิงอมาเลียแห่งซัคเซิน-ไวมาร์-ไอเซนัค สิ้นพระชนม์ลงเมื่อวันที่ 1 พฤษภาคม 2415 สิริพระชันษา 42 ปี
Alpha Ursae Majoris
Alpha Ursae Majoris (α Ursae Majoris, ย่อเป็น Alpha UMa, α UMa) หรือ Dubhe เป็นดาวฤกษ์ที่สว่างเป็นอันดับที่ 2 (ถึงแม้จะใช้ชื่อว่าแอลฟา) ในกลุ่มดาวหมีใหญ่
Alpha Ursae Majoris เป็นส่วนหนึ่งของกลุ่มดาวจระเข้ ซึ่งมีความสำคัญเพราะจะมีชี้ไปที่ดาวเหนือ โดยดาวนี้อยู่ทางส่วนเหนือ ดาวนี้อยู่ห่างจากดวงอาทิตย์ประมาณ 123 ปีแสงและเป็นดาวยักษ์ที่วิวัฒนาการมาจากแถบลำดับหลักหลังจากกินไฮโดรเจนที่แกนกลางของมัน มันเป็นระบบดาวคู่เป็ร α UMa B ที่มีการจำแนกดาวฤกษ์เป็น F0V ดาวฤกษ์ที่โคจรรอบดาวฤกษ์ห่างไปประมาณ 23 หน่วยดาราศาสตร์ (AU) และเสร็จสิ้นการโคจรทุกทุก 44.4 ปี
พัชรินทร์ ซำศิริพงษ์
ดร.พัชรินทร์ ซำศิริพงษ์ สมาชิกพรรคพลังประชารัฐ
ดร.พัชรินทร์ ซำศิริพงษ์ (ชื่อเล่น ส้ม) เกิดปี พ.ศ. 2530 ที่จังหวัดกรุงเทพมหานคร
ในปี พ.ศ. 2552 ดร.พัชรินทร์ ซำศิริพงษ์ ได้เข้าประกวดในเวทีนางสาวไทย และได้รับตำแหน่ง Miss Intelligent
ปริญญาตรี บัญชีบัณฑิต มหาวิทยาลัยรังสิต ปี พ.ศ. 2548
ปริญญาโท Master of Science in Criminal Justice Leadership and Management, Sam Houston State University, USA ปี พ.ศ. 2551
ปริญญาเอก ปรัชญาดุษฎีบัณฑิต สาขาวิชา อาชญาวิทยา การบริหารงานยุติธรรมและสังคม มหาวิทยาลัยมหิดล ปี พ.ศ. 2559
ดร.พัชรินทร์ ซำศิริพงษ์ เริ่มสนใจการเมืองตั้งแต่อายุ 20 ต้นๆ เป็นคนที่รักการเรียนรู้ และทำกิจกรรมมาก โดยเฉพาะกิจกรรมเพื่อสาธารณะประโยชน์ ทำให้มีโอกาสได้รู้จักกับผู้ใหญ่หลายท่าน โดยแต่ละท่านก็ได้เห็นถึงความตั้งใจในการทำงาน จึงชักชวนให้ไปร่วมทำงานด้วย
อิ๊บสัน เมโล
อิ๊บสัน เปเรย์รา เด เมโล (; เกิด 8 ตุลาคม 2532) นักฟุตบอลอาชีพชาวบราซิลปัจจุบันเซ็นสัญญากับ สมุทรปราการ ซิตี้ ในตำแหน่งกองหน้า
พระแม่อัมพิกา
พระแม่อัมพิกา (สันสกฤษ๋: अम्बिका อังกฤษ: Ambika Devi) หรือ พระแม่เกาศิกี (สันสกฤษ: अम्बिका อังกฤษ: Kaushiki Devi) ทรงเป็นเทวสตรีในศาสนาพราหมณ์-ฮินดู ทรงเป็นอวตารปางหนึ่งของพระแม่ปารวาตี หรือ พระแม่อุมาที่คนไทยคุ้นเคย บทบาทสำคัญของพระองค์คือ พระองค์ทรงสังหารอสูรสองพี่น้องคือ สุมภ และ นิสุมภ ที่คอยหลังรักพระแม่อยู่เสมอ แต่สุดท้ายถูกพระแม่สังหารจนสิ้นชีพ
โซนิคเจเนอเรชัน
โซนิคเจเนอเรชัน () เป็นวิดีโอเกมแพลตฟอร์ม พัฒนาโดยโซนิคทีม และจัดจำหน่ายโดยเซก้า โดยเกมในซีรีส์ "โซนิคเดอะเฮดจ์ฮ็อก" ซึ่งเป็นเกมที่ผลิตขึ้นเพื่อฉลองครบรอบ 20 ปีของซีรีส์นี้ โดยที่มีโซนิคและเพื่อนสนิทของเขาเทลส์ เมื่อพวกเขารวมตัวเป็นพันธมิตรกับตัวเองในอดีตเพื่อหยุดยั้งความชั่วร้ายจากการลบตลอดเวลา ตัวเกมมีรูปแบบการเล่นสองแบบคือแบบ "คลาสสิก" ซึ่งเล่นจากมุมมองด้านข้างแบบเลื่อนได้จากรูปแบบเกมโซนิคในเครื่องเซก้าเจเนซิสดั้งเดิม และ "สมัยใหม่" 3 มิติ ระดับจะคล้ายกับในเกม "โซนิคอันลีช" และ "โซนิคคัลเลอร์ส"
การพัฒนา "โซนิคเจเนอเรชัน" เริ่มต้นขึ้นใน ค.ศ. 2009 หลังจากเสร็จสิ้นในภาค "อันลีช" โซนิคทีมพยายามที่จะจินตนาการถึงแง่มุมที่ได้รับความนิยมสูงสุดของแฟรนไชส์ในรูปแบบความละเอียดสูงและตัวเกมพัฒนาโดยใช้เฮดจ์ฮ็อกเอนจิน โดยที่แต่ละตำแหน่งและบอสในเกมนั้นเป็นเกมที่เคยเห็นก่อนหน้านี้ในรายการก่อนหน้านี้ในซีรีส์โดยมีเกมรวมถึงการอ้างอิงอื่น ๆ อีกมากมายที่อ้างอิงถึงรายการที่ผ่านมา รายละเอียดของ Devil's Details ได้ช่วยสร้างเวอร์ชันวินโดวส์และ 3DS ตามลำดับ โดยที่เวอร์ชันวินโดวส์นั้นจะมีการกล่าวถึงฉากดัดแปลงที่ใช้งานอยู่ซึ่งชุมชนโดยเฉพาะได้สร้างกลไกการเล่นเกม, และระดับสำหรับเกมใหม่
"โซนิคเจเนอเรชัน" ได้รับการชื่นชมจากนักวิจารณ์ในเชิงบวก และประสบความสำเร็จในเชิงพาณิชย์โดยมียอดขาย 1.85 ล้านชุดจากทุกแพลตฟอร์มภายในเดือนพฤษภาคม ค.ศ. 2012 นักวิจารณ์กล่าวว่าภาพ, เสียงและรูปแบบการเล่นเป็นจุดเด่นและเรียกมันว่าเป็นส่วนที่ดีสำหรับแฟรนไชส์ นอกจากนี้ยังได้รับการวิพากษ์วิจารณ์บางส่วน โดยส่วนใหญ่เป็นอัตราเฟรมและปัญหาการควบคุม และการตอบรับตัวเกมในเวอร์ชัน 3DS เป็นไปในทิศทางผสมกัน นักวิจารณ์ได้วิจารณ์ถึงความยาวและการออกแบบที่สั้นและถือว่าแย่กว่าเกมโซนิคภาคก่อนหน้าของ Dimps การทำซ้ำแบบคลาสสิกของเกมโซนิคที่นำมาใช้ในเกมยังคงปรากฏให้เห็นทั่วแฟรนไชส์
สุเทพ สีใส
สุเทพ สีใส (เกิด พ.ศ. 2503 ที่ อำเภออู่ทอง จังหวัดสุพรรณบุรี) นักร้อง นักแสดง และนักแสดงตลกชายชาวไทย เป็นน้องชายแท้ ๆ ของนักร้องลูกทุ่งและนักแสดงระดับตำนานผู้ล่วงลับ สังข์ทอง สีใส เจ้าของฉายา เทพบุตรหน้าผี
สุเทพเกิดเมื่อ พ.ศ. 2503 ที่ ตำบลจระเข้สามพัน อำเภออู่ทอง จังหวัดสุพรรณบุรี โดยมีอายุห่างจากสังข์ทองถึง 12 ปีเริ่มต้นเข้าสู่วงการจากการชักชวนของสังข์ทองผู้เป็นพี่ชายที่กำลังโด่งดังให้เข้ามาอยู่ที่ วงดนตรีจุฬารัตน์ ของครู มงคล อมาตยกุล ด้วยกันในตำแหน่งตัวตลกจากนั้นจึงได้มีผลงานในวงการชิ้นแรกคือได้ร่วมแสดงในภาพยนตร์เรื่อง แม่ศรีไพร เมื่อ พ.ศ. 2514 ขณะอายุเพียง 11 ปีนอกจากนี้ยังเป็นผลงานการแสดงชิ้นแรกเช่นกันของ นาท ภูวนัย โดยแสดงร่วมกับ เพชรา เชาวราษฎร์ จากการกำกับของผู้กำกับชั้นบรมครูผู้ล่วงลับเจ้าของฉายา เศรษฐีตุ๊กตาทอง ครู วิจิตร คุณาวุฒิ จากการชักชวนของสังข์ทองที่ได้ร่วมแสดงในภาพยนตร์เรื่องนี้อีกเช่นกัน
หลังจากวงจุฬารัตน์ยุบวงไปเมื่อ พ.ศ. 2516 สุเทพในวัย 13 ปีจึงได้ย้ายไปอยู่วงดนตรีของสังข์ทองในตำแหน่งตัวตลกและนักร้องกระทั่งสังข์ทองเสียชีวิตจากอุบัติเหตุทางรถยนต์ที่ จังหวัดประจวบคีรีขันธ์ เมื่อเดือนมกราคม พ.ศ. 2527 ทำให้สุเทพในวัย 24 ปีต้องขึ้นมาดูแลวงแทนพี่ชายอยู่ช่วงหนึ่งก่อนจะประกาศยุบวงไปในที่สุดจากนั้นจึงได้กลับมาร้องเพลงที่บ้านเกิด
ในเวลาต่อมาสุเทพได้กลับมาแสดงตลกอีกครั้งตามคำชักชวนของ จุ๋มจิ๋ม เข็มเล็ก ดาวตลกระดับตำนานผู้ล่วงลับและหัวหน้าคณะตลกคณะ ซุปเปอร์โจ๊ก
เมื่อจุ๋มจิ๋มเสียชีวิตอย่างกะทันหันในเดือนกันยายน พ.ศ. 2536 สุเทพจึงขึ้นมาเป็นหัวหน้าคณะซุปเปอร์โจ๊กอยู่หลายปีก่อนจะลาออกจากคณะซุปเปอร์โจ๊กมาก่อตั้งคณะตลกของตนเองระหว่างนั้นก็ได้รับการติดต่อให้มาร่วมแสดงตลกในรายการ ก่อนบ่ายคลายเครียด มาจนถึงปัจจุบัน
สุเทพแต่งงานกับคุณ ธณัฏฐ์ภรณ์ ศรีเหรา หรือคุณป๊อป (ชื่อเดิม:ดวงฤทัย ศรีเหรา) ที่อายุห่างกันถึง 15 ปีและมีบุตรสาวด้วยกัน 1 คนชื่อน้องฟลุ๊ค